|  |
| --- |
|  |
| BALATONRENDES KÖZSÉG |
| ***POLGÁRMESTERÉTŐL*** |
| 8255 Balatonrendes, Fő utca 1. |

**ELŐTERJESZTÉS**

**Balatonrendes Község Önkormányzata Képviselő-testületének**

**2020. augusztus 13-i *soron következő nyílt* ülésére**

|  |  |
| --- | --- |
| **Tárgy:** | **Balatonrendesi Vízisport és Természetvédelmi Egyesület útjavítási kérelme** |
| **Előterjesztő:** | Lenner István polgármester |
| **Előkészítő:** | Gyimesi Mónika műszaki-igazgatási ügyintéző |
| **Melléklet:** | kérelem |
| **Meghívott:** | --- |
| A döntés meghozatala **egyszerű többséget** igényel.  *A határozati javaslatot törvényességi szempontból megvizsgáltam: Wolf Viktória jegyző* | |

**Tisztelt Képviselő-testület!**

A Balatonrendesi Vízisport és Természetvédelmi Egyesület képviseletében Daróczy Attila, Sillai Csaba, és Lengyel Péter kérelmezők Balatonrendes Község Önkormányzata 1/1 tulajdoni hányadában álló Balatonrendes 06 helyrajzi számú kivett saját használatú út – vöröskő-zúzalékkal való feltöltése, és járhatóvá tétele, valamint a csónakkikötőhöz vezető Balatonrendes 045 helyrajzi számú levő kivett közút járhatóvá tétele ügyében fordultak a T. Képviselő-testület felé. A kérelemben megjelölt ingatlanok az önkormányzat tulajdonában vannak.

Kérelmezők a kivitelezés megvalósításához az Önkormányzattól anyagi támogatást nem kérnek, kizárólag a tárgybani útszakaszok rendbe tétele, és a közösség részére való felajánlásukhoz kérnek jóváhagyást a T. Képviselő-testülettől.

Tájékoztatom a T. Képviselő-testületet, hogy a Veszprém Megyei Kormányhivatal Veszprémi Járási Hivatal Műszaki Engedélyezési, Fogyasztóvédelmi és Foglalkoztatási Főosztály Útügyi Osztályának illetékes ügyintézőjével folytatott telefonos egyeztetés alapján a Balatonrendes 045 helyrajzi szám alatti kivett közút az ingatlan-nyilvántartás alapján 300 m2 terület nagyságú, 82 méter hosszú, 4 méter széles, az e-közmű nyilvántartás alapján nem közművesített földút, mely nincs szilárd burkolattal kiépítve.

A Balatonrendes 06 helyrajzi szám alatti kivett saját használatú út az ingatlan-nyilvántartás alapján 1674 m2 terület nagyságú ingatlan.

Ezen területek vöröskő-zúzalékkal történő feltöltése nem engedélyköteles tevékenység abban az esetben, ha az út szélességét, hosszúságát – műszaki paramétereit - nem változtatják meg, és a feltöltési tevékenység célja kizárólag a közút jókarbantartása.

Az önkormányzat 1/1 tulajdoni hányadában levő érintett ingatlanok jókarbantartásának vonatkozásában indokolt a Balatonrendesi Vízisport és Természetvédelmi Egyesület részére tulajdonosi hozzájárulás kiadása, továbbá a tárgyi ingatlanon végzett tevékenységre megállapodás megkötése.

Kérem a T. Képviselő-testületet, hogy az előterjesztést megvitatni és a határozati javaslatot elfogadni szíveskedjenek.

Balatonrendes, 2020. július 7.

Tisztelettel:

**Lenner István**

polgármester

**HATÁROZATI JAVASLAT**

**BALATONRENDES KÖZSÉG ÖNKORMÁNYZATA KÉPVISELŐ-TESTÜLETÉNEK**

**…/2020.(…) HATÁROZATA**

***Balatonrendesi Vízisport és Természetvédelmi Egyesület útjavítási kérelme***

**Balatonrendes Község Önkormányzatának Képviselő-testülete**

1. **a *„Balatonrendesi Vízisport és Természetvédelmi Egyesület útjavítási kérelme”* tárgyában beérkezett beadványt megismerte, és dönt abban, hogy a kérelmet nem támogatja, és nem járul hozzá a Balatonrendes 045 helyrajzi számú, és Balatonrendes 06 helyrajzi számú ingatlanok feltöltéséhez, és járhatóvá tételéhez.**
2. **felkéri a polgármestert, hogy a kérelmezőt értesítse a döntésről.**

**Határidő: elfogadásra azonnal**

**Felelős: Lenner István polgármester**

**Gyimesi Mónika műszaki ügyintéző**

**HATÁROZATI JAVASLAT**

**BALATONRENDES KÖZSÉG ÖNKORMÁNYZATA KÉPVISELŐ-TESTÜLETÉNEK**

**…/2020.(…) HATÁROZATA**

***Balatonrendesi Vízisport és Természetvédelmi Egyesület útjavítási kérelme***

**Balatonrendes Község Önkormányzatának Képviselő-testülete**

1. **a *„Balatonrendesi Vízisport és Természetvédelmi Egyesület útjavítási kérelme”* tárgyában beérkezett beadványt megismerte.**
2. **dönt abban, hogy a Balatonrendes 045 helyrajzi számú kivett közúton, és a Balatonrendes 06 helyrajzi számú kivett saját használatú úton végzett nem engedélyköteles tevékenység végzéséhez – földút feltöltése, és út járhatóvá tétele – hozzájárul azzal a kiegészítéssel, hogy az érintett közterületek jókarbantartása során a közút részét, vagy egészét (szélességét) megváltoztatni tilos, továbbá annak tulajdonosa, és vagyonkezelője továbbra is Balatonrendes Község Önkormányzata marad.**
3. **felkéri a Badacsonytomaji Közös Önkormányzati Hivatal illetékes ügyintézőjét, hogy a tárgyi ingatlanokat érintő tevékenységre a tulajdonosi hozzájárulást, és a megállapodást készítse elő.**
4. **felkéri a polgármestert, hogy a kérelmezőt értesítse a döntésről.**

**Határidő: elfogadásra azonnal**

**megállapodás, és tulajdonosi hozzájárulás előkészítésére 15 nap**

**Felelős: Lenner István polgármester**

**Gyimesi Mónika műszaki ügyintéző**